દેવગઢ બારિયા તાલુકાના સાગટાળા વિસ્તારમાં ઘનઘોર જંગલ વિસ્તાર આવેલો છે. જેમાં ચોમાસાની સીઝનના કારણે જંગલ વિસ્તાર લીલોછમ બન્યો છે. ત્યારે સ્થાનિક નાયબ વન સંરક્ષક દ્વારા ટ્રેકીંગ ફેસ્ટીવલ કેમ્પનું આયોજન કરતા તેમાં અનેક પ્રકૃતિ પ્રેમીઓ જોડાયા હતા. 8 કિ.મી.ના ટ્રેકીંગમાં વનકર્મીઓએ વન્ય પેદાશો વૃક્ષો તેમજ વન્ય પશુની ઓળખ આપી ટ્રેકીંગમાં આવેલા શહેરીજનો જંગલ વિસ્તાર જોઇ ખુશ ખુશાલ થઇ ગયા હતા.